Tuukka Temonen

Tuukka Matti Johannes Temonen (s. 20. huhtikuuta 1975 Nastola) on suomalainen muusikko, ohjaaja ja tuottaja. Hän toimi Apulanta-yhtyeen basistina vuodesta 1993. Yli kymmenen vuoden jälkeen Temonen jätti yhtyeen ja omistautui televisiotuotantotyölle, jota hän oli jo tehnyt muusikon uran ohessa. Temonen on toiminut yrityksensä Optipari Oy:n toimitusjohtajana ja kunnallispoliitikkona. == Apulanta == Temosen ollessa 6-vuotias hänen perheensä muutti Heinolaan. Siellä hänestä tuli Apulanta-yhtyeen jäsen vuonna 1993. Hän ohjasi myös yhtyeen musiikkivideoita. Vuoden 2005 alussa hänen tilalleen Apulantaan tuli Sami ”Parta-Sami” Lehtinen, joka oli jo monta vuotta työskennellyt yhtyeen keikkakitaristina. Apulannan ohella hän soitti joitain vuosia myös Inis-yhtyeessä. == Videotuotanto == Tuukka Temonen johtaa televisiotuotantoyhtiö Optipari Oy:tä. Hän on ohjannut muun muassa ohjelmia Diili, Retro, Afganistan ja Fabio ja Fabrizio. Temonen on ohjannut myös musiikkivideoita monille suomalaisille artisteille kuten Apulanta, Irina, Maj Karman Kauniit Kuvat, Sonata Arctica, Flegmaatikot ja Tehosekoitinhttp://tuukkatemonen.com/filmografia/. Vuonna 2013 Temonen ohjasi Maaseudun Tulevaisuuden Kantri-liitettä mainostaneen Böndeboogie- musiikkivideon.http://tuukkatemonen.com/film/kantri-lehti-bondeboogie/ == Elokuvatuotanto == ==== Presidentintekijät ==== Temosen esikoisohjaus valkokankaalle oli Sauli Niinistön vuoden 2012 presidentinvaalikampanjan kampanjatyöntekijöiden työtä seurannut Presidentintekijät. Elokuva herätti mediakohua jo ennen ilmestymistään, koska kampanjapäällikkö ja kokoomuksen puoluesihteeri Taru Tujunen koki elokuvan julkistamisen rikkoneen hänen ja Temosen suullista sopimusta, joka takasi Tujuselle veto-oikeuden elokuvan julkistamisessa.http://www.hs.fi/kotimaa/Kiroileva+ja+tehokas+kokoomuksen+taustavaikuttaja+rep%C3%A4istiin+valokeilaan/a1393485009117 ==== Teit meistä kauniin ==== Temosen ensimmäinen fiktiivinen elokuva oli Apulanta-yhtyeen varhaisvaiheista kertova draamaelokuva Teit meistä kauniin.Tällainen on kohuttu Apulanta-elokuva: totinen kurkistus lama-Suomeen Elokuvan käsikirjoitti Niisku Haapala ja sen tuotti Tuukka Temonen ja Olga Temonen. Elokuvan ensi-ilta oli 7. syyskuuta 2016. ==== Valmentaja ==== Temosen toinen fiktiivinen elokuva Valmentaja perustuu Jari Sarasvuon uraan, joskaan Sarasvuon nimeä ei ole käytetty elokuvan markkinoinnissa. Elokuvan on käsikirjoittanut Heini Heikkilä ja sen ensi-ilta oli 17. lokakuuta 2018. ==== Aika jonka sain ==== Elokuvan ensi-ilta oli 13. maaliskuuta 2020. Sen pääosassa on Olga Temonen, joka on toiminut myös elokuvan tuottajana ja toisena käsikirjoittajana. ==== Pohjolan satoa ==== Elokuvan ensi-ilta oli 13. maaliskuuta 2022. Elokuva on Temosen käsikirjoittama ja ohjaama. Elokuvan tuotti Tuukka ja Olga Temonen. ==== Vares X ==== Elokuvan ensi-ilta oli 23. lokakuuta 2024. Kymmenes Vares-elokuva. Käsikirjoitus Aleksi Kouki ja Satu Rasila. == Politiikka == Vuoden 2008 kunnallisvaaleissa Temonen valittiin Iitin kunnanvaltuustoon. Hän oli kunnan ja puolueen ääniharava 171 äänellä tuoden kokoomukselle vaalivoiton ja yhden lisäpaikan.http://yle.fi/vaalit2008/tulospalvelu/kunnat/aaniharavat_kno142.html Temonen oli valtuustossa nelihenkisen kokoomuksen valtuustoryhmän jäsen ja toimi vuosina 2009–2012 Iitin 27-henkisen kunnanvaltuuston toisena varapuheenjohtajana.http://iitti.captesting.net/kontaktit/67-kunnanvaltuusto/196-temonen- tuukka.html Vuoden 2012 kuntavaaleissa Temonen oli jälleen puolueen ääniharava 187 äänellä. Koko kunnan äänimäärässä ainoastaan sosiaalidemokraattien Esko Lehtinen meni Temosen ohi 193 äänellä.http://vaalit.yle.fi/tulospalvelu/2012/kuntavaalit/kunnat/iitti_aaniharavat_8_142.html Vuosina 2013–2016 Temonen toimi Iitin kokoomuksen viisihenkisen valtuustoryhmän varapuheenjohtajana ja jatkoi kunnanvaltuuston 2. varapuheenjohtajana.http://www.iitti.fi/images/stories/info/iitin_valtryhmien_pjt_2013_2016.pdf http://www.iitti.fi/images/stories/info/kvalt_2013_2016.pdf Temonen erosi kokoomuksesta toukokuussa 2014. Hän jatkoi kuitenkin sitoutumattomana kokoomuksen edustajana Iitin kunnanvaltuustossa kauden loppuun. Temonen on myöhemmin arvostellut kokoomuksen politiikkaa.http://yle.fi/uutiset/tuukka_temonen_nykykokoomus_vain_esittaa_spontaania/7507394 == Yksityiselämä == Temonen avioitui näyttelijä Olga Temosen (o.s. Koskikallio) kanssa 6. syyskuuta 2008 Iitin kirkossa. Perheeseen kuuluu kolme lasta ja sijaistytär. Nykyään Tuukka Temonen toimii Optipari Oy:n hallituksen puheenjohtajana.http://yritys.taloussanomat.fi/y/optipari- oy/heinola/0936818-6/ ==Lähteet== ==Aiheesta muualla== * Tuukka Temosen kotisivu. * Optiparin kotisivu. Luokka:Iitin kunnanvaltuutetut Luokka:Kansallisen Kokoomuksen poliitikot Luokka:Suomalaiset rockmuusikot Luokka:Suomalaiset basistit Luokka:Suomalaiset musiikkivideo-ohjaajat Luokka:Suomalaiset televisio-ohjaajat Luokka:Apulanta-yhtyeen jäsenet Luokka:Vuonna 1975 syntyneet Luokka:Elävät henkilöt Luokka:Suomalaiset elokuvaohjaajat